Fifty Years! Singkwenta anyos nga uwa' kita nagkilita'! Mahaba' man nga dinag-on ron! Abo' ro nagbaylo sa atong pangabuhi'. May mga unga' eon kita. Ro iba katon may apo eon. Kami ni Manang Nellie mo may sang ka unga'. Ro among unga' nga si David Nicolas ginatawag namon nga si "Nicky" hay owa' pa't asawa ag nagatrabaho imaw sa NIH (National Institute of Health).
Kato anay hay maniwang ako (haeos maniswak ngani'), pero makaron nagtambok gid ako. Ugaling nag-potot pa ako it daywang guhit.
Ginbaeaan ku Dyos si Manong ninyo it abo' nga mga grasya. Nakasueat ako it 31 nga ka libro in 24 languages. Bukon eang it Inakeanon, pero Tinagaeog, Inilonggo, Sinugbuhanon (Cebuano), Binikol, Inilokano, ag tatlo ka Muslim linggwahe sa Mindanao.
Saeamat man sa Dyos nga nakatuon ako it linggwahe ku ibang mga banwa sa atong kalibotan. Bangod sa akong trabaho, nagsueat ako it diksyonariyo it African languages (halimbawa' Somali, Oromo, Rwanda, Sotho). Nakasueat man ako it daywa ka libro sa Eastern Armenian, ag sang ka dictionary it Yolngu-Matha sa Arnhemland, Australia.
Kat nagdumaea ako it atong Kalibo Boys Choir, ro handom ko hay agod indi kamo maging-bugoy o maeain nga mga tawo. Abo' kinyo naging-professionals sa inyong pangabuhi'. Mayad ro inyong haagyan. Hatandaan pa nakon ro pangaean ninyo (saeamat sa mga listahan nga hasueat ko kato). Nagakomosta gid ako kinyo tanan. Pasyensiyaha ninyo ako nga indi' ako maka-uli' sa inyong pagtililipon. Magueang ag masakiton abi eon ako, haoes may doctor's appointment ako once a week. Malisud eon kamon ni Manangy Nellie ninyo magbiyahi it maeayo'. Pero una' eon gid kinyo ro akong tagipusoon, panumdum, and "best wishes."
Ginapabugae ko gid kamo tanan.
Pangadyian man naton ro mga nakahauna katon sa eangit. Sanda man nagacelebrate bisan uwa' eon sanda hasta sa magkilita' kita tanan.